පෞද්ගලික බැංකුවකින් රුපියල් ලක්ෂ තිහක මුදලක් ලබාගත් ව්‍යාපාරිකයකු එම මුදලට ගෙවා ගැනීමට නොහැකි වීමෙන් සිත්තැවුලට පත්ව කෘමි නාශක වර්ගයක් පානය කොට මිය යාමේ සිද්ධියක් කොළඹ නාගරික හදිසි මරණ පරීක්ෂණ උසාවියෙන් අනාවරණය විය.මෙසේ මිය ගොස් ඇත්තේ 110/බී ජා-ඇළ පාර අකරවිට ගම්පහ පදිංචිව සිටි කුනමා හැන්නැදිගේ ශාමල් (33) නැමැති එක්දරු පියෙකි.කොළඹ නාගරික අතිරේක හදිසි මරණ පරීක්ෂක අෂ්රොප් රූමි මහතා ඉදිරියේ මියගිය තැනැත්තා ගේ හදිසි මරණ පරීක්ෂණය ඊයේ 30 සවස පැවැත්විණි.වෛද්‍ය වාර්තා හා සාක්ෂි සැලකිල්ලට ගත් හදිසි මරණ පරීක්ෂකවරයා මෙම මරණය වස පානය කිරීමෙන් සිදුකරගත් හදිසි මරණයක් බවට නිගමනය කෙළේය.ගම්පහ පොලිසිියේ පොලිස් කොස්තාපල් වීරසිරි හා මරදාන පොලිසියේ පො. සැ. ලාල් පතිරණ යන නිලධාරීහු සාක්ෂි මෙහෙය වූහ..